"Mike, hier het nou 'n onverwagte ding opgeduik. Ek moet dringend 'n kongres in Windhoek gaan bywoon. Soos jy seker weet, is ons eersteling so 'n paar maande gelede gebore. My vrou sien nie kans om saam te gaan Windhoek toe nie en sy wil ook nie by vriende gaan bly met die baba nie. Sy dring aan om alleen by die huis te bly vir die drie dae. Sy belowe sy sal OK wees, maar ek is nie baie gelukkig daarmee nie. Ons bly wel in 'n redelik veilige buurt, maar ons lewe in gevaarlike tye."
"Mike, dis my twee kosbaarste besittings daardie. Ek het gewonder of jy sal omgee om vir die drie dae daar te slaap en 'n ogie oor hulle te hou. Ek weet jy is 'n verantwoordelike man. Ek het aan haar genoem dat ek jou wil vra en sy het ingestem. Ek sal jou natuurlik vergoed daarvoor."